Gyakran van nálunk avokádós tojás reggelire. Tartalmas és energia dús választás, ami jól indítja a napot. Rendszerint eszem hozzás gluténmentes pirítóst is, de igazából kenyér nélkül is jó. Tudom, hogy mások tudnak jobbnál-jobb és különlegesebbnél-különlegesebb recepteket az avokádós tojásra, de én ezt sem szoktam túlbonyolítani.

Hozzávalók

4 db tojás

1 db avokádó

só, bors

gluténmentes majonéz

gluténmentes kenyér

Elkészítés

A tojásokat tíz perc alatt sós vízben keményre főzöm, majd hideg víz alá teszem. Amíg kihűl a tojás, addig az avokádó héját leszedem, a közepén lévő nagy magot kiveszem, majd az avokádót kis darabokra vágom. A tojásokat megpucolom és azokat is kis darabokra vágom, majd egy tányérra az avokádó mellé teszem. Megsózom és borsozom, végül pedig majonézt nyomok a tetejére. Gluténmentes pirítóssal eszem.

Ha ebédre is zöld színű ételt ennél, akkor ajánlom a spenótot.